laion/Wikipedia-Exotic huggingface dataset:
זיקית מצויצת

זיקית מצויצת (שם מדעי: Trioceros cristatus), היא מין ממשפחת הזיקיתיים השוכנת לאורך אפריקה הטרופית. מין זה תואר לראשונה על ידי חוקר הטבע הבריטי סמואל סטטצ'ברי בשנת 1837. שמה ניתן עקב הציצה הרחבה הזקורה מאחורי ראשה. הזיקית המצויצת יכולה להימצא במדינות הבאות: גינאה המשוונית כולל ביוקו, קמרון, הרפובליקה המרכז-אפריקאית, הרפובליקה הדמוקרטית של קונגו, הרפובליקה של קונגו, גבון, ניגריה, גאנה וטוגו. המיקום המייצג של הזיקית הוא בגבון. הזיקית חיה בין הגבהים 10 ל-900 מטר מעל גובה פני הים, ויש לה בית גידול המכסה שטח של כ-1,000,000 קמ"ר. ארגון ה-IUCN העריך את מצב השימור של הזיקית המצויצת "ללא חשש". נקבת הזיקית המצויצת גדולה יותר מהזכר: האורך הכולל של הנקבה הוא 28 ס"מ, בעוד שהאורך הכולל של הזכר הוא רק 25 ס"מ. נקבות מטילות בין 11 ל-14 ביצים בכל תטולה, אך נמצאה גם אחת של 37 ביצים. הזיקית המצויצת תוארה לראשונה על ידי סטטצ'ברי ב-1837. בשנת 1865, גריי תיאר אותה בשם המדעי Pterosaurus cristatus. וורנר תיאר אותה כ-Chamaeleon cristatus ב-1911, ומרטנס תיאר אותה ב-1966 כ-Chamaeleo cristatus. קלבר ובומה תיארו אותה כ-Chamaeleo (Trioceros) cristatus ב-1986, ונקס תיאר אוותה באותו השם בשנת 1999. לבסוף, המין תואר בשנת 2009 בשם הנוכחי שלו, Trioceros cristatus. מדיה וקבצים בנושא זיקית מצויצת בוויקישיתוף זיקית מצויצת, באתר ITIS (באנגלית) זיקית מצויצת, באתר NCBI (באנגלית) זיקית מצויצת, באתר Animal Diversity Web (באנגלית) זיקית מצויצת, בבסיס הנתונים ARKive (באנגלית) זיקית מצויצת, באתר GBIF (באנגלית) https://www.iucnredlist.org/species/176313/7216274 זיקית מצויצת באתר הרשימה האדומה של IUCN http://reptile-database.reptarium.cz/species?genus=Trioceros&species=cristatus Crested Chameleon - Encyclopedia of Life, eol.org ARKive - Crested chameleon videos, photos and facts - Trioceros cristatus, web.archive.org, ‏2012-05-12
הבית הלאומי

המונח "הבית הלאומי" מפנה לכאן. אם הכוונה למשמעות אחרת, ראו בית לאומי. הבית הלאומי הייתה סיעה קצרת ימים שפעלה בכנסת ה-16. בינואר 2006, לקראת הבחירות לכנסת ה-17, נוצר פילוג במפלגת שינוי ו-11 חברים בסיעה פרשו והקימו את "הסיעה החילונית" (מפלגת חץ). שניים מתוך הפורשים - חברי הכנסת אליעזר זנדברג וחמי דורון פרשו ממפלגת חץ והקימו את סיעת "הבית הלאומי". הסיעה לא התמודדה בבחירות לכנסת ה-17 אלא התמזגה לתוך מפלגת הליכוד. דורון וזנדברג הוצבו במקומות הסמליים ה-117 וה-118, בהתאמה, ברשימת הליכוד לכנסת. סיעת הבית הלאומי בכנסת השש־עשרה, באתר הכנסת
דיוויזיית השדה ה-12 של הלופטוואפה

דיוויזיית השדה ה-12 של הלופטוואפה (בגרמנית: 12. Luftwaffen-Feld-Division), הייתה דיוויזיה של הצבא הנאצי במהלך מלחמת העולם השנייה. דיוויזיית השדה של הלופטוואפה הוקמה על בסיס רגימנט האוויר ה-12 בסוף 1942, והוקצתה לקבוצת קבוצת ארמיות צפון בתחילת 1943. הדיוויזיה לחמה בקרבות השונים בגזרה הצפונית, ובכלל זה בקרבות המתקפה הבלטית ובקרבות בכיס קורלנד. לאחר שספגה אבדות כבדות במהלך הלחימה בכיס קורלנד, הועברה הדיוויזיה באונייה לדנציג, ולחמה בקרבות שם בין דנציג לצופוט עד תחילת מאי 1945, אז הושמדה כמעט לחלוטין. הרברט קטנר (1 בדצמבר 1942–15 בנובמבר 1943) וולפגנג קרצשמאר (15 בנובמבר 1943–27 בדצמבר 1943) גוטפריד ובר (27 בדצמבר 1943–10 באפריל 1945) פריץ שליפר 10 באפריל 1945–מאי 1945) דיוויזיית השדה ה-12 של הלופטוואפה באתר lexikon-der-wehrmacht (בגרמנית) Kevin Conley Ruffner: Luftwaffe Field Divisions 1941–1945, Osprey Publ., Oxford 1990. ISBN 1-85532-100-9.
ראוס

ראוס (בקטלאנית: Reus) היא עיר בצפון־מזרח ספרד, בשטח מחוז טרגונה אשר בחבל קטלוניה, כ-108 ק"מ מברצלונה וכ-10 ק"מ מטרגונה. בסביבות 1150 רוברט ד'אגילו קיבל שליטה על השטח והחל ליישב את האזור. בשנת 1305 תושבי העיר מרדו נגד רצון השלטונות שהם ישלמו עבור בנייה מחדש של חומות העיר טראגונה. בשנת 1309 מלך ארגון נתן ליישוב זכויות להקים שוק. בתקופת מרד בקטלוניה במחצית המאה ה-17 העיר איבדה כשליש מהבתים. במהלך המאה ה-18 העיר גדלה באופן משמעותי והפכה לעיר השנייה בחשיבותה בקטלוניה. העיר התפתחה למרכז תעשיית הטקסטיל ויצירת ליקרים. בשנת 1856 נבנה מסילת רכבת לטראגונה. עד לתחילת המאה ה-20 העיר הייתה שנייה בגודלה בקטלוניה. בשנת 1931 העיר תמכה בכוחות הרפובליקה הספרדית השנייה, היא נכבשה על ידי כוחות של פרנסיסקו פרנקו בשנת 1936 לאחר הפצצה קשה. עד היום העיר מהווה מרכז לייצור ליקרים. בין היתר בעיר ממוקמים כ-30 יצרני ורמוט. בעי ממוקמות גם תעשיות נוספות. בתחילת המאה ה-21 הוקם מפעל לבניית מכוניות בו נבנו מכוניות מדגם IFR Aspid. אף על פי שאנטוני גאודי נולד וגדל בעיר, הוא לא בנה בו אף בניין. באותה תקופה בעיר נבנו בניינים בסגנון מודרני על ידי חבריו. בעיר ממוקם מורשת גאודי. בקרבת העיר ממוקם פארק שעשועים "פורט אוונטורה וורלד". ארגנטינה באיה בלנקה, ארגנטינה מדיה וקבצים בנושא ראוס בוויקישיתוף אתר האינטרנט הרשמי של ראוס ראוס, באתר אנציקלופדיה בריטניקה (באנגלית)
בסוף כל יום (שיר)

"בסוף כל יום" הוא סינגל שהוקלט על ידי הזמרות הישראליות זהבה בן ועדן בן זקן. השיר יצא לאור ב-28 בפברואר 2022 בהוצאת חברות התקליטים שרית הפקות והליקון ארומה מיוזיק, ונכלל בתוך אלבום האולפן השישי של בן זקן, עם או בלי לאהוב (2022). ב-21 בדצמבר 2021 הוציאו לאור עדן בן זקן וזהבה בן את המאשאפ "טיפת מזל & לזאת שניצחה", שזכה להצלחה מסחרית וביקורות חיוביות. שיתוף הפעולה כונה כ"היסטורי" וזאת, בנוסף לכך שבן הכתירה את בן זקן ל"יורשת שלה" במופע משותף שקיימו יחד. לאחר שהסתיימה 2021, נודע כי בכוונת השתיים להוציא שיתוף פעולה שני יחד, בו יבצעו שיר חדש שנכתב על ידי נתנאל ששון וכפיר עזרן, בהפקתו של גיא דאן. הוא יצא לאור בפברואר 2022, חודש לאחר יציאתו של "כמה שנים". "בסוף כל יום" זכה לביקורות חיוביות ומעורבות מטעם מבקרי המוזיקה. בסרוגים נכתב ש"מהרגע הראשון הרגשנו שהחיבור היה טבעי". גם במעריב ובישראל היום סקרו את "בסוף כל יום". בראשון מביניהם נכתב: "מדובר בשיר מצוין, הן מבחינת הליריקה והן מבחינת המנגינה, והיוצרים נתנאל ששון וכפיר עזרן עשו פה עבודה מצוינת, כמו גם המעבד והמפיק המוזיקלי גיא דאן. אבל, וכאן מגיע האבל, אין פה יחסי כוחות – זהבה בן יודעת לשיר. בן זקן, לפחות ממה שחוויתי בהופעותיה, זייפנית גדולה מאד וגם בהקלטות מבליח לה פה ושם זיוף כזה או אחר, וכשזמרת בסדר גודל קולי של בן, חוברת לזמרת עם יכולות קוליות מאוד מוגבלות כמו בן זקן – זה יוצר תחושה של זמרת גדולה המשתפת פעולה עם זמרת קריוקי פשוטה". סרטון השיר "בסוף כל יום" באתר יוטיוב "בסוף כל יום" באתר בית לזמר העברי Shazam, Shazam זהבה בן & עדן בן זקן - בסוף כל יום (Prod.by Guy Dan) | Zehava Ben & Eden Ben Zaken - Besof Kol Yom, נבדק ב-2022-05-09 עדן בן זקן & זהבה בן - טיפת מזל & לזאת שניצחה MASH UP, נבדק ב-2022-05-09 טיפת מזל & לזאת שניצחה: עדן בן זקן וזהבה בן בשיתוף פעולה ראשון, באתר ערוץ 7 קשת ברגסון, ‏כוח נשי: זהבה בן בשיתוף פעולה מפתיע, באתר "סרוגים", 21 בדצמבר 2021 אבי שושן, זאת שניצחה: זהבה בן הכתירה את עדן בן זקן ליורשת שלה במופע המשותף, באתר ynet, 13 במרץ 2022 עדן בן זקן - כמה שנים | Eden Ben Zaken - Kama Shanim, נבדק ב-2022-05-09 קשת ברגסון, ‏לזה חיכינו: זהבה בן ועדן בן זקן בסינגל חדש, באתר "סרוגים", 28 בפברואר 2022 קיץ ברבנר, ‏"סיפרת בדמעות": עדן בן זקן וזהבה בן בדואט מקורי ראשון, באתר מעריב אונליין, 28 בפברואר 2022 האזינו: הדואט החדש של זהבה בן ועדן בן זקן | ישראל היום, באתר www.israelhayom.co.il דודי פטימר, ‏לוקה בחסר: בדואט בין זהבה בן לעדן בן זקן אין יחסי כוחות, באתר מעריב אונליין, 4 במרץ 2022
הצבעה בשני סיבובים

הצבעה בשני סיבובים היא שיטת בחירות לבחירת מועמד בודד מתוך רשימה של מועמדים. במספר מדינות יש סיבוב שני רק אם בסיבוב הראשון אף מועמד לא קיבל רוב רגיל (יותר מ-50%) מהקולות, או לפחות אחוז אחר שנקבע בחוקה. אם עוברים לסיבוב השני, המועמדים בסיבוב השני יהיו שני המועמדים שקיבלו את מירב הקולות בסיבוב הראשון, או כל המועמדים שעברו את אחוז החסימה. כל מועמד שעבר לסיבוב השני רשאי לפרוש מהסיבוב השני. שיטת ההצבעה בשני הסיבובים נמצאת בשימוש נרחב במספר רב של בחירות לגופים מחוקקים ונישואותיים, וכן בהקשרים אחרים, כגון בבחירות לראש מפלגה פוליטית או ליושב ראש חברה. הסיבוב השני מתקיים אך ורק לאחר אימות ספירת כל הקולות בסיבוב הראשון. סיבוביים שניים עשויים להתקיים באותו יום, או עד שלושה חודשים לאחר מכן. בישראל, הצבעה בשני סיבובים מתקיימת בבחירות לנשיאות ישראל ובבחירות לרשויות המקומיות בישראל. פרויקט ACE: מערכת הצבעה בשני סיבובים מדריך לעיצוב מערכת בחירות מבית IDEA הבינלאומי "Two-Round System". Electoral Reform Society. ארכיון מ-2021-12-12. נבדק ב-7 נוב' 2019. {{cite web}}: (עזרה)
הכנסייה הארמנית אליהו הקדוש בחיפה

כנסיית סנט יגיה (בעברית: 'אליהו הקדוש') היא כנסייה ארמנית קתולית אשר שוכנת בשביל חנא נאקרה - סמטה קטנה בחיפה הנושקת לרחוב חורי שבשולי ואדי ניסנאס. הכנסייה כפופה לפטריארכיה הארמנית בירושלים. הכנסייה שוכנת במבנה בן שתי קומות שהיה שייך למשפחת אביאד. בשנת 1928 העדה הארמנית בארץ רכשה את הבית והפכה אותו לכנסייה בשם סנט יגיה, על שמו של אליהו הנביא. ב-29 באוקטובר 1947, ערב פרוץ מלחמת העצמאות, מאות ארמנים מירושלים, יפו ומחיפה עצמה חיכו בחצר הכנסייה לאנייה סובייטית שפינתה רבים מהקהילה בארץ לארמניה. ביולי 2012 יזם האב דיראיר את שיפוץ הכנסייה במימון תרומות שנאספו על ידי חברי הכנסייה. השיפוצים כללו בתחילה את חזית בניין הכנסייה ואת גרם המדרגות שלה, וכמו כן גם את חלקי הקירות הצפוניים והדרומיים של הכנסייה. התרומה הראשונה בשנה זו הייתה בחודש ינואר ובעקבותיה הותקנו בכנסייה שתי מערכות מיזוג אוויר. בחודש מאי באותה שנה מיקמו צלב מוזאיקה בחלק הפנימי של הבמה (במת המזבח). באותו זמן, בחלקו המרכזי של הכנסייה מיקמו נברשת קריסטל עתיקה. כמו כן גם החליפו את כל מעקי המדרגות. הצלב, הנברשת ומעקי המדרגות מומנו מתרומות הקהילה הארמנית. בחצר הכנסייה ניצב חצ'קר ("חצ'" – צלב, "קר" – אבן) מעוטר המפוסל בתוך אבן געשית שהובא מארמניה. החצ'קר ייחודי לתרבות הארמנית. סימן הזיהוי לצלב הארמני הם העיטורים הפרחוניים בקצותיו המסמלים את כוח החיים ואת האמונה בתחייה. הרועה הרוחני של הכנסייה, האב דיראיר האבקימיאן (Sahak Hovakimyan Dirayr), הוא יליד ארמניה שעלה לישראל בשנת 2001. שער הכניסה פנים הכנסייה סנט יגיה על שם אליהו הנביא החצ'קר המזבח ארמנים בישראל הכנסייה האפוסטולית הארמנית מדיה וקבצים בנושא הכנסייה הארמנית אליהו הקדוש בחיפה בוויקישיתוף ארמנים בכרמל, המועצה לשימור אתרי מורשת בישראל חיפה, הכנסייה הארמנית - עמירם במשעולי ארץ ישראל הכנסייה הארמנית בחיפה
נקודת אוסטר

אוסטר פוינט (באנגלית: Auster Point) היא לשון יבשה בחצי האי טרינטי בחלקו הצפוני ביותר של חצי האי האנטארקטי, בארץ גרהאם שבאנטארקטיקה. לשון היבשה ממוקמת באמצע קו החוף של המזרחי של מפרץ שארקו. שמה של לשון היבשה ניתן לה על ידי הוועדה המייעצת לשמות אנטארקטיים של בריטניה. לשון היבשה קרויה על שם מטוסי האוסטר אוטוקרט ששימשו את משלחות החקר הבריטיות באזור זה.
WTF (שיר)

"WTF" (ראשי תיבות: "What the Fuck") הוא סינגל שהוקלט על ידי הזמרת הישראלית עדן בן זקן, מתוך אלבום האולפן השישי שלה, עם או בלי לאהוב (2022). הוא יצא לאור ב-8 במאי 2022 בהוצאת חברות התקליטים שרית הפקות והליקון ארומה מיוזיק. הוא נכתב על ידי רון ביטון, בן זקן וסתיו בגר והופק על ידי האחרון גם כן. עם יציאתו, ספג "WTF" ביקורות מעורבות מטעם מבקרי המוזיקה. מחד גיסא, היו שציינו את תוכנו הפמיניסטי של השיר, כדוגמת צוותה של בן זקן שהצהיר: "בקליפ אנו רואים שעדן מביאה ביטוי לא רק לעצמה כאישה, אלא לכל אחת ואחד שרוצים להיות ה-100 אחוז של עצמם ברגע השיא". מאידך גיסא, היו שביקרו את הליריקה שלו. הווידאו קליפ הרשמי של "WTF" יצא לאור ב-8 במאי 2022 והוכתר כ"אחד מהקליפים היקרים והגדולים שנעשו בישראל". "WTF" יצא לאור שלושה חודשים לאחר יציאתו של הדואט המשותף עם זהבה בן, "בסוף כל יום". הוא נכתב על ידי רון ביטון, עדן בן זקן וסתיו בגר והופק על ידי האחרון גם כן. ב-25 באפריל 2022 הודיעה בן זקן בעמוד האינסטגרם שלה כי היא עתידה להוציא שיר חדש בשם "WTF" ב-8 במאי באותה השנה, בנוסף לכך שפרסמה את עטיפתו. ב-1 במאי פרסמה קטע מתוך הווידאו קליפ של "WTF" בו היא נראית כשהיא לבושה בבגדים מינימליים, עם חצאית מנומרת. בהמשך, הועלה לרשתות הסטרימינג השונות. הווידאו קליפ הרשמי של "WTF" הועלה לערוץ היוטיוב הרשמי של עדן בן זקן ב-8 במאי 2022, ביום יציאתו של השיר כסינגל. במעריב סקרו אותו וכתבו: "הקליפ נפתח כאשר עדן בחדר הלבשה, מתלבטת מה ללבוש ומחליפה בגדים, היא מתאפרת, מתכוננת ("כבר 5 שעות") עד לרגע השיא שלפתע עדן "יוצאת" סוף סוף החוצה במיטבה "מתוקתקת" וסקסית כפי שעוד לא ראינו אותה עד היום – צועדת לתוך סט של מסלול אופנה יוקרתי מלא סטייל, שלמרות שאין אף אחד בקהל – היא צועדת עליו בביטחון ותעוזה מלאה". ב-19 בדצמבר 2022, במסגרת תוכנית הטלוויזיה הישראלית "הזמר במסכה" בעונה השלישית, בן זקן הופיעה עם השיר בסיום הפרק השני "ספיישל עדן בן זקן". סרטון השיר "WTF" באתר יוטיוב עדן בן זקן | Eden Ben Zaken - WTF (Prod by. Stav Beger), נבדק ב-2022-05-09 קיץ ברבנר, ‏חליפה שקופה וטרנסג'נדרים: עוד לא ראינו את עדן בן זקן כמו בקליפ הזה, באתר מעריב אונליין, 8 במאי 2022 זהבה בן & עדן בן זקן - בסוף כל יום (Prod.by Guy Dan) | Zehava Ben & Eden Ben Zaken - Besof Kol Yom, נבדק ב-2022-05-09 WTF🤐 שיר חדש ? 8/5 🐆edenben_zaken WTF, 2022-05-08, נבדק ב-2022-05-09 Wtf - Single by Eden Ben Zaken (באנגלית אמריקאית), 2022-05-08, נבדק ב-2022-05-09 דסק קשת 12, ‏דואטים בהפתעה: עדן בן זקן בערב חד פעמי, באתר ‏מאקו‏, 19 בדצמבר 2022
פרארי SP48

פרארי SP48 (באיטלקית: Ferrari SP48) היא מכונית ספורט במרכב קופה בעלת שני מקומות ישיבה, שיוצרה על ידי פרארי בשנת 2022. היא נחשפה ב-5 במאי 2022. היא נבנתה עקב בקשה מיוחדת של לקוח. היא מבוססת על פרארי F8 טריבוטו. היא מעוצבת על פי בקשת הלקוח ומשלבת אלמנטים מפרארי F8 טריבוטו, פרארי 296 GTB ופרארי רומא. גם תא הנוסעים מעוצב כבקשת הלקוח, וכולל שילוב אלמנטים של אותם דגמי פרארי. מערכת ההנעה לא שונה מה-F8 טריבוטו. היא כוללת מנוע בנזין V8 צילנדרים בנפח 3.9 ליטר טווין-טורבו המספק 711 כ"ס ב-8,000 סל"ד ומומנט מרבי של 78.5 קג"מ ב-3,250 סל"ד. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 2.9 שניות והמהירות המרבית עומדת על 340 קמ"ש (211 מייל לשעה). מדיה וקבצים בנושא פרארי SP48 בוויקישיתוף אתר האינטרנט הרשמי של פרארי SP48 (באנגלית) Ferrari SP48 Unica Debuts As One-Off F8 Tributo Without Rear Window, Motor1.com (באנגלית) C'è una nuova one-off firmata Ferrari, Motor1.com (באיטלקית) Ferrari SP48 Unica (2022): Spezieller F8 Tributo ohne Heckscheibe, Motor1.com (בגרמנית) מנוע הטריבוטו, באתר carfolio ביצועי הטריבוטו, באתר carfolio
פפה אבו סיסה

פפה אבו סיסה (בצרפתית: Pape Abou Cissé; נולד ב-14 בספטמבר 1995 בפיקין שבסנגל) הוא כדורגלן סנגלי המשחק בעמדת הבלם בקבוצת אולימפיאקוס מליגת העל היוונית ובנבחרת סנגל. סיסה החל את הקריירה המקצוענית שלו בפיקין מליגת העל הסנגלית. בהמשך שיחק באז'אקסיו. בשנת 2017 הצטרף לאולימפיאקוס מליגת העל היוונית. ב-30 בינואר 2021 הושאל למשך חצי עונה לסנט אטיין מליגת העל הצרפתית. ב-13 באוקטובר 2018 ערך סיסה את הופעת הבכורה שלו בנבחרת סנגל, בניצחון 3-0 על נבחרת סודאן במסגרת מוקדמות גביע אפריקה לאומות 2019. במשחק זה הבקיע את שער הבכורה שלו בנבחרת. הוא היה חלק מסגל נבחרת סנגל בטורניר גביע אפריקה לאומות 2019, בו לא שיחק, וזכה עמה בטורניר גביע אפריקה לאומות 2021, בו ערך שלוש הופעות. נכלל בסגל נבחרת סנגל לטורניר מונדיאל 2022. אולימפיאקוס אליפות יוון (2): 2019/2020, 2021/2022 הגביע היווני (1): 2019/2020 נבחרת סנגל גביע אפריקה לאומות (1): 2021 מדיה וקבצים בנושא פפה אבו סיסה בוויקישיתוף פפה אבו סיסה, באתר Transfermarkt פפה אבו סיסה, באתר Soccerway פפה אבו סיסה, באתר WorldFootball.net פפה אבו סיסה, באתר National Football Teams פפה אבו סיסה, באתר FootballDatabase.eu Pape Abou Cissé is loaned to the Greens באתר Today24, ‏ 30 בינואר 2021 (באנגלית) Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית)
All This Love

"All This Love" הוא סינגל של הדי ג'יי והמפיק המוזיקלי הגרמני, רובין שולץ, והזמרת האמריקאית, הארלו (אנ'). השיר יצא, על ידי וורנר מיוזיק גרופ וטוניספל, ב-3 במאי 2019. השיר נכתב על ידי סטיוארט קריכטון, דניס בירברודט, יורגן דוהר, גידו קרמר, טומי לי ג'יימס, סטפן דאברוק, רובין שולץ, ג'סיקה קרפוב ודניאל דימן, והופק על ידי סטיוארט קריכטון, JUNKX ורובין שולץ. נכון למאי 2022, השיר הושמע למעלה מ-97 מיליון פעמים. הווידאו קליפ, שבוים על ידי רוברט וונש, יצא בערוץ היוטיוב של רובין שולץ ב-9 במאי 2019. נכנון למאי 2022, הווידאו קליפ נצפה למעלה מ-19 מיליון פעמים. מידע על הסינגל "All This Love" באתר מיוזיק בריינז מידע על היצירה "All This Love" באתר Discogs מילות השיר "All This Love" באתר Genius סרטון השיר "All This Love" באתר יוטיוב All This Love (feat. Harlœ), 2019-05-03, ארכיון מ-2022-05-09, נבדק ב-2022-05-09 "Robin Schulz - All This Love [feat. Harlœ] (Official Music Video)". YouTube. 9 במאי 2019. ארכיון מ-2022-10-15. נבדק ב-2 באפריל 2020. {{cite web}}: (עזרה)
הדיוויזיה ה-225 (ורמאכט)

הדיוויזיה ה-225 (בגרמנית: 225. Infanterie-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-26 באוגוסט 1939 כחלק מגל הגיוס השלישי באזור המבורג של המחוז הצבאי X. היא כללה בתחילה את רגימנט הארטילריה ה-225 ואת רגימנטים הרגלים 333 (המבורג), 376 (ליבק) ו-377 (ברמן). הדיוויזיה הוקמה מאנשי לנדווהר משטחי הרגימנטים. המפקד הראשון של הדיוויזיה היה ארנסט שאומבורג. דיוויזיית הרגלים ה-225 נשלחה לאאכן ושימשה לתפקידי משמר הגבול בעוד עיקר הכוחות הגרמניים התמקדו בפלישה לפולין. הגדוד ה-2 של רגימנט הרגלים 377 ניתן לדיוויזיית הרגלים ה-555 ב-29 בינואר 1940. לאחר הניצחון הגרמני בפולין, דיוויזיית הרגלים ה-225 השתתפה במערכה המערבית, במיוחד בפלישה להולנד. הדיוויזיה השתתפה בקרב על אמסטרדם. לאחר הניצחון הגרמני במערב, דיוויזיית הרגלים ה-225 נותרה בתפקיד חיל כיבוש עד סוף 1941. רגימנט הארטילריה 225 צורף לדיוויזיית הרגלים ה-215 ב-16 בנובמבר 1941. בינואר 1942, היא הפכה לאחת מהדיוויזיה שנפרסו מחדש במהירות בחזית המזרחית בתגובה לניצחון הסובייטי בקרב על מוסקבה. הדיוויזיה הפכה לחלק מקבוצת ארמיות צפון ונשארה תחת קבוצת ארמיות זו למשך שארית המלחמה, למעט חריגה קצרה ביולי 1944, כאשר הדיוויזיה צורפה לקבוצת ארמיות מרכז לפני שהועברה חזרה לקבוצת ארמיות צפון. דיוויזיית הרגלים ה-225 השתתפה במתקפות החורף הסובייטיות של 1941/42 ו-1942/43, השתתפה במצור על לנינגרד, בקרב דמיאנסק מנובמבר 1942 עד פברואר 1943, ונלחמה באגם אילמן בין מרץ למאי 1942. באותו זמן, רגימנט הגרנדירים ה-333 (לשעבר רגימנט הרגלים 333 (המבורג)) לחם בראש הגשר אורנינבאום, שם ספג אבדות רבות (448 הרוגים, 1050 פצועים, 89 נעדרים) בין 1 במאי ל-15 ביוני 1942. כתוצאה מהאבדות הכבדות, פורק הרגימנט ה-333 בינואר 1943. ב-20 בפברואר 1944, דיוויזיית הרגלים ה-225 קלטה את רוב השרידים של דיוויזיית השדה של הלופטוואפה ה-9. במהלך שנת 1944, דיוויזיית הרגלים ה-225 הייתה חלק מהנסיגה הגרמנית דרך הים הבלטי. הדיוויזיה נלכדה בכיס קורלנד באוקטובר 1944 ובסופו של דבר נכנעה לכוחות הסובייטיים באפריל 1945. ארנסט שאומבורג (26 באוגוסט 1939–1 ביולי 1940) פרידריך-קרל פון ואכטר (1 ביולי 1940–1 ביוני 1941) הנס פון באסה (1 ביוני 1941–25 בספטמבר 1942) ארנסט-ולטר ריס (25 בספטמבר 1942–אפריל 1945) מדיה וקבצים בנושא הדיוויזיה ה-225 בוויקישיתוף Tessin, Georg (1977). "225. Infanterie-Division". Die Landstreitkräfte 201-280. Verbände und Truppen der deutschen Wehrmacht und Waffen-SS im Zweiten Weltkrieg 1939-1945 (בגרמנית). Vol. 8. Osnabrück: Biblio Verlag. pp. 117–121. ISBN 3764810971. Mitcham, Samuel W. (2007). "225TH INFANTRY DIVISION". German Order of Battle. Volume One. 1st-290th Infantry Divisions in World War II. Stackpole Books. ISBN 9780811734165.
נסים זרחיה אזולאי

רבי נסים זרחיה אזולאי (ירושלים - צפת כ"ו בטבת ה'תקצ"ז) היה רב דיין מקובל ומחבר ספרות תורנית. מחכמי ירושלים, טורקיה וצפת. נכדו של הרב חיד"א. נולד לרבי אברהם אזולאי בנו של הרב חיד"א. בצעירותו למד בירושלים אצל רבי דוד פארדו. בערך בשנת ה'תקנ"ה שימש כראש ישיבה בירושלים, ולאחר מכן היה רב במניסה שליד איזמיר. שם התיידד עם רבני איזמיר, רבי פנחס רפאל יהושע די שיגורה ורבי חיים פלאג'י. בהיותו בטורקיה שלח גט לאשתו רבקה שנותרה בירושלים. לאחר מספר שנים חזר לארץ והיה מרבני העיר צפת ודייניה. בין היתר תיקן שבסעודת ברית מילה בצפת לא יאכלו בשר אלא דגים, כדי לא לבייש את מי שאין ביכולתו לממן סעודה בשרית. רבי ישראל משקלוב קורא לו "אח נפשי", ומזכירו באגרתו אל החת"ם סופר. ככל הנראה ירש ספרים רבים מספריית סבו החיד"א. ניצל בפרעות שהיו בצפת בשנת ה'תקצ"ד, וקבע יום פורים בי' בתמוז לזכר התשועה. נפגע קשה מאוד ברעידת האדמה בצפת (1837) ונפטר מפצעיו כעבור יומיים, בכ"ו בטבת ה'תקצ"ז. אחד מספריו הוא "שולחן הטהור" ובו סדר לימוד קצר כדברי תורה לסעודה. רבי שלמה מ.ד. ועקנין, אגרות והסכמות רבינו חיד"א, עמודים עח-פ רבי נסים זרחיה אזולאי, שולחן הטהור, באתר היברובוקס רעידת האדמה הייתה בכ"ד בטבת באותה שנה, אך ברשימות רבי שמואל הלר יום פטירת הרב אזולאי הוא בכ"ו בטבת ראו מה שמספר בשמו רבי חיים פלאג'י בשו"ת חיים ביד סימן ה רבי חיים פלאג'י מזכיר את רבי נסים זרחיה פעמים רבות בספריו רבי חיים סתהון, ארץ חיים, יורה דעה סימן רסה ראו כאן בהקדמה לספרו
הכלה העשירה ביותר בעולם

הכלה העשירה ביותר בעולם (באנגלית: I'd Rather Be Rich - הייתי מעדיף להיות עשיר) הוא סרט קומדיה רומנטית אמריקאי משנת 1964 בבימויו של ג'ק סמיית, עם סנדרה די, מוריס שבלייה, אנדי ויליאמס ורוברט גולה בתפקידים הראשיים. העלילה היא על סבא עשיר השוכב על ערש דוויי ורוצה שנכדתו תתחתן עם גבר כלבבו שימשיך את העסק הגדול. הסרט הוא רימייק לסרט "זה התחיל עם איב" משנת 1941 אלא שבמקום נכד עם שתי מחזרות יש נכדה עם שני מחזרים. אנדי ויליאמס ורוברט גולה שרים ביחד את שיר הנושא "I'd Rather Be Rich". ויליאמס שר גם להיטו "Almost There" פיליפ דוליין (מוריס שבלייה) הוא בעל תאגיד כימי גדול בלוס אנג'לס. הוא שוכב במיטתו לאחר התקף לב ומטופל על ידי רופא פרטי (צ'ארלס ראגלס), עוזרו הראשי ווד (ג'ין ריימונד) ואחות (הרמיוני גינגולד) ששומרים על בריאותו אבל הוא מערים עליהם וממשיך לעשן סיגרים שמוחבאים במקומות שונים בחדר. שארת בשרו היחידה היא נכדתו סינתיה (סנדרה די) המתגוררת בבוסטון ומאורסת. פיליפ מבקש לראות אותה לפני מותו. כשהיא מגיעה הוא מבקש ממנה לראות את הגבר שלה לפני שימות. סינתיה מאורסת לזמר וורן פאלר (אנדי ויליאמס) והיא מודיעה לו שיגיע במהירות אך הוא נתקע בסופת שלגים בבוסטון. סינתיה חרדה לשלום סבה העומד למות ופוגשת במקרה בפול בנטון (רוברט גולה), כימאי מקליבלנד שהגיע לבית דוליין כדי לקדם מכירות של המצאה שלו של צבע חסין אש. היא מציגה את פול כארוסה וורן. פיליפ מתרשם ממנו ובעיקר מהעובדה שנעליה של סינתיה נשמטות כשהם מתנשקים, סימן לרגש אהבה כמו שהיה עם אשתו המנוחה. פיליפ מתאושש אך עדיין מתנהג כחולה קשה. סינתיה ופול הולכים לנשף עובדי החברה רוקדים ומתחבקים ונעליה נשמטות. כל הרוקדים מסתכלים בהם בהערצה ומשילים את נעליהם. לבסוף מגיע וורן וכאן מתחולל מאבק עם פול. פול שולח אותם לבית ששכר ובו הפתעות בלתי נעימות כמו מעקה קורס, בור מים שנפתח ועוד. סינתיה שמה לב שנעליה לא נשמטות כשהיא מתנשקת עם וורן. הם חוזרים מרוגזים ווורן מתקוטט עם פול עד שהמשרת הריסון (לורי מיין) מפריד ביניהם. פול מתכונן לחזור לקליבלנד אך סינתיה מודיעה לו כי ביטלה את אירוסיה עם וורן והם מתחבקים ומתנשקים לנגד עיניו של הסבא. "הכלה העשירה ביותר בעולם", במסד הנתונים הקולנועיים IMDb (באנגלית) "הכלה העשירה ביותר בעולם", באתר AllMovie (באנגלית) "הכלה העשירה ביותר בעולם", במסד הנתונים הקולנועיים KinoPoisk (ברוסית) הכלה העשירה ביותר בעולם - הצנזורה לסרטים ומחזות, באתר ארכיון המדינה. אנדי ויליאמס ורוברט גולה שרים "הייתי מעדיף להיות עשיר" על רקע כותרות הסרט, באתר יוטיוב השיר "הייתי מעדיף להיות עשיר" על רקע תמונות מהסרט, באתר יוטיוב אנדי ויליאמס שר "Almost There" מתוך פסקול הסרט, באתר יוטיוב הכלה העשירה ביותר בעולם, באתר TCM
אדריאן פיין

אדריאן ד'אנג'לו פיין (באנגלית: Adreian DeAngleo Payne; ‏19 בפברואר 1991 – 9 במאי 2022) היה כדורסלן אמריקאי ששיחק בעמדת הפאוור פורוורד והסנטר. פיין החל לשחק כדורסל בתיכון ג'פרסון טאון, ליד דייטון, אוהיו. בשנים 2010–2014 שיחק בקבוצת הכדורסל של אוניברסיטת המדינה של מישיגן. ב-26 ביוני 2014 נבחר בבחירה ה-15 בדראפט 2014 ב-NBA על ידי אטלנטה הוקס. ב-25 ביולי הוא חתם על חוזה הרוקי שלו עם ההוקס, לאחר שהעמיד ממוצעים של 12.5 נקודות ו-7.0 ריבאונדים במהלך ליגת הקיץ של ה-NBA. לאחר שהשתתף עם ההוקס בחמישה משחקי קדם-עונה, הוא הושבת לתקופה עקב דורבן ברגלו השמאלית, ולאחר שהחלים נשלח לפורט ויין מאד אנטס מליגת הפיתוח של ה-NBA. במהלך העונה הוא נע בין ההוקס לאוסטין ספרס, וב-26 בדצמבר 2014 ערך את הופעת הבכורה שלו ב-NBA, כשקלע 2 נקודות ואסף 2 ריבאונדים ב-13 דקות בהפסד קבוצתו 77–107 למילווקי באקס. ב-10 בפברואר 2015, הועבר בטרייד למינסוטה טימברוולבס בתמורה לבחירה עתידית מוגנת בסיבוב הראשון. ב-9 במרץ 2015, בזמן שפתח במקומו של קווין גארנט קלע 16 נקודות ואסף 15 ריבאונדים בהפסד 76–89 ללוס אנג'לס קליפרס. ב-21 באוקטובר 2015, הטימברוולבס מימשו את אופציית הקבוצה לשנה השלישית שלהם על חוזה הרוקי של פיין, והאריכו את החוזה עד לעונת 2016/2017. ב-25 בינואר 2016 הועבר לאיירי בייהוקס, אך הוחזר לאחר מספר ימים. ב-21 באוגוסט 2017, פיין חתם על חוזה דו כיווני עם אורלנדו מג'יק. על פי תנאי העסקה, הוא בילה את רוב עונת 2017/2018 בקבוצת ליגת הפיתוח של אורלנדו, לייקלנד מג'יק. ב-26 בינואר 2018 אורלנדו ויתרה עליו לאחר ששמו קושר לתקיפה מינית לכאורה עוד מהשנה הראשונה שלו בקולג'. לאחר חקירה, לא הוגש כתב אישום. ב-5 בפברואר 2018 חתם בפנאתינאיקוס היוונית. בתחילת עונת 2018/2019 עבר לנאנג'ינג מאנקי קינג מליגת ה-CBA הסינית. ב-12 בינואר 2019 שב לפנאתינאיקוס, וב-13 במרץ שוחרר מהקבוצה. ב-19 במרץ 2019 חתם באסוול ליון-וילרבאן הצרפתית. ב-25 בפברואר 2021 חתם באורמנספור מליגת העל הטורקית. בדצמבר 2021 חתם ביובנטוס אוטנה מליגת העל הליטאית, ובפברואר 2022 עזב את הקבוצה. בשעה 01:37 ב-9 במאי הגיעה שיחת טלפון למשרד השריף המקומי שהודיעה כי פיין נורה בביתו שבאורלנדו. הוא פונה לבית החולים, שם נקבע מותו, וחשוד נעצר בזירה. מדיה וקבצים בנושא אדריאן פיין בוויקישיתוף אתר האינטרנט הרשמי של אדריאן פיין אדריאן פיין, ברשת החברתית אקס (טוויטר) אדריאן פיין, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Adreian Payne, former Michigan State basketball star, shot and killed Monday at age 31 Osborne, Mark (2022-05-09). "Former NBA player Adreian Payne shot to death in Orlando". ABC News (באנגלית). נבדק ב-2022-05-10.